Zvoľte buď akumulátorový vysávač alebo model s možnosťou pripojenia do autozásuvky na 12 V. Vysávač bez kábla je oveľa mobilnejší, naopak vás ale môže obmedzovať kratšia doba vysávania na jedno nabitie, čo býva najčastejšie 20 až 35 minút. S vysávačom do siete dobou vysávania obmedzení nebudete, môže sa vám však pliesť kábel a jeho výkon môže byť menší. Najlepšiemu ručnému vysávaču do auta by nemali chýbať štrbinové nástavce, ani nástavce s kefkou na čalúnenie.